આ સિરીઝના પ્રારંભ અગાઉ ભારતને 4-2થી સિરીઝ વિજયની જરૂર હતી જેથી કોહલીની ટીમ આઇસીસી ક્રમાંકમાં મોખરાના સ્થાને પહોંચી શકે અને તેમાંથી પ્રથમ ત્રણ વન-ડેમાં તેનો વિજય થયો છે. આમ બાકી રહેલી ત્રણમાંથી તેને એક મેચ જીતવાની છે પરંતુ તેના કરતાં પણ ભારતે વધુ મજબૂત દેખાવ કર્યો છે અને હવે તેની પાસે 4-0ની સરસાઈની તક રહેલી છે. જોકે કોહલીની ટીમે એક વાત યાદ રાખવાની છે કે 2010-11માં ધોનીની ટીમ પણ 2-1ની સરસાઈ ધરાવતી હતી પરંતુ પાંચ મેચની સિરીઝમાં અંતે તેનો 3-2થી પરાજય થયો હતો કેમ કે સાઉથ આફ્રિકાએ બાકીની બંને મેચ જીતી લીધી હતી.